stanford-oval/wikipedia huggingface dataset:
Glyndebournen oopperafestivaali
Historia

Glyndebournen oopperafestivaalin perustivat vuonna 1934 urkutehtailija sir John Christie ja hänen vaimonsa Audrey Mildmay rakennuttamalla Glyndebournen maatilalle 300-paikkaisen oopperarakennuksen. Katsomoa laajennettiin useasti, ja vuoteen 1977 mennessä istumapaikkoja oli jo 850. Vuonna 1994 Glyndebourneen avattiin uusi 1 200-paikkainen oopperatalo. Glyndebournessa on muutamaa poikkeusta lukuun ottamatta järjestetty oopperajuhlat kesäisin vuodesta 1934 lähtien. Avajaisnäytännössä 28. toukokuuta 1934 esitettiin Figaron häät; sama ooppera oli uuden oopperatalon avajaisnäytäntönä 28. toukokuuta 1994. Aluksi Glyndebournessa esitettiin pääosin vain Mozartin sävellyksiä. Myöhemmin siellä on esitetty myös muun muassa Gluckin, Richard Straussin, Stravinskyn ja Brittenin teoksia. Oopperajuhlille on vuosien aikana kiinnitetty eri puolilta maailmaa laulutaiteilijoita, kapellimestareita ja ohjaajia. Glyndebournen oopperafestivaali on saavuttanut taiteellisesti korkeatasoisilla esityksillään huomattavan maineen. Juhlien kulta-aika oli 1930-luvulla, jolloin toimintaa johti kapellimestari Fritz Busch.
Taiteelliset johtajat

Fritz Busch (1934–1951)
Vittorio Gui (1952–1963)
John Pritchard (1964–1977)
Bernard Haitink  (1978–1988)
Andrew Davis (1989–2000)
Vladimir Jurowski (2001– )
Aiheesta muualla

Kuvia tai muita tiedostoja aiheesta Glyndebourne Wikimedia Commonsissa
Glyndebournen oopperafestivaalin verkkosivut (englanniksi)
Suomalainen Aulikki Glyndebournen linnassa, Suomen Kuvalehti, 19.06.1937, nro 25, s. 24, Kansalliskirjaston digitaaliset aineistot
Glyndebournen ooppera. Mr. John Christie, Glyndebournen "omituinen mies", Helsingin Sanomat, 01.05.1938, nro 116, s. 12, Kansalliskirjaston digitaaliset aineistot
Glyseriinihappo

| Glyseriinihappo |
| --- | --- |

Tunnisteet
IUPAC-nimi:  2,3-dihydroksipropaanihappo
CAS-numero:  473-81-4
PubChem CID:  752
SMILES:  C(C(C(=O)O)O)O
Ominaisuudet
Molekyylikaava:  C3H6O4
Moolimassa:  106,078 g/mol
Kiehumispiste:  412 °C
Tiheys:  1,558 g/cm3
Glyseriinihappo eli 2,3-dihydroksipropaanihappo (C3H6O4) on kaksi hydroksyyliryhmää sisältävä karboksyylihappo. Ulkomuodoltaan yhdiste on siirappimaista nestettä. Glyseriinihapon suoloja ja estereitä kutsutaan glyseraateiksi Luonnossa yhdistettä esiintyy lukuisissa kasveissa ja myös eläimissä fruktoosin aineenvaihduntatuotteena.
Synteesi

Glyseriinihappoa valmistetaan perinteisesti hapettamalla glyseriiniä typpihapon avulla. Sen valmistamiseksi on kehitetty katalyyttisiä hapetusmenetelmiä, jossa heterogeenisenä katalyyttinä toimii jalometalli. Metalleina on käytetty muun muassa kultaa, platinaa ja palladiumia. Näistä selektiivisimmäksi glyseriinihappoa kohtaan on osoittaunut kulta, muita käytettäessä muodostuu enemmän myös muita glyseriinin hapetustuotteita, kuten glyseraldehydiä, tartronihappoa ja hydroksipalorypälehappoa. Nämä prosessit ovat melko kalliita ja tilalle on pyritty kehittämään bioteknillisiä prosesseja, joissa etikkahappobakteerit hapettaisivat glyserolin selektiivisesti glyseriinihapoksi.
Biokemiallinen rooli ja mahdollisisa käyttökohteita

Kasveissa fotorespiraation seurauksena muodostuva hydroksipalorypälehappo pelkistetään hydroksipyruvaattireduktaasientsyymin katalysoimana glyseriinihapoksi. Tästä kasvit muokkaavat peroksisomeissaan 2-fosfoglyseriinihappoa, jota voidaan käyttää edelleen fotosynteesin yhteydessä.
Glyseriinihapon on todettu nopeuttavan etanolin hapettumista elimistössä ja siten kiihdyttävän sen aineenvaihduntaa. Sillä on myös huomattu olevan maksan toimintaa kiihdyttävää ja kolesterolin hajotusta parantavia vaikutuksia eläinkokeissa.
Yhdisteellä ei sen valmistuskustannuksista johtuen ole kovin suurta kaupallista merkitystä. Sitä kuitenkin tutkitaan lääke- ja kosmetiikka-aineiden synteesissä. Glyseriinihappoon pohjautuvia polymeerejä voidaan mahdollisesti hyödyntää myös funktionaalisina pinnoitteina esimerkiksi lääkeainetableteissa säätelemään lääkeaineen vapautumista.
Aiheesta muualla

Human Metabolome Database: Glyceric acid (englanniksi)
Kyoto Encyclopedia of Genes and Genomes (KEGG): Glyceric acid (englanniksi)
ChemSpider: (2R)-2,3-Dihydroxypropanoic acid (englanniksi)
Christine Goitschel

| Mitalit> Maa:   Ranska.Naisten alppihiihto. Olympialaiset  | Mitalit> Maa:   Ranska.Naisten alppihiihto. Olympialaiset  | Mitalit> Maa:   Ranska.Naisten alppihiihto. Olympialaiset  | Maa:   Ranska> Naisten alppihiihto. |
| --- | --- | --- | --- |
|  Kultaa | Innsbruck 1964 | pujottelu |  |
|  Hopeaa | Innsbruck 1964 | suurpujottelu |  |
Christine (vas.) ja Marielle Goitschel vuonna 1964.
Christine Goitschel (s. 9. kesäkuuta 1944 Sainte-Maxime, Ranska) on ranskalainen alppihiihtäjä ja olympiavoittaja.
Goitschel nousi kahdesti palkintokorokkeelle Innsbruckin vuoden 1964 talviolympialaisissa. Hän voitti pujottelun ennen 18-vuotiasta siskoaan Mariellea, joka johti ensimmäisen laskun jälkeen 0,76 sekunnin erolla. Toisessa laskussa 19-vuotias Christine oli 1,67 sekuntia nopeampi. Samana päivänä, 1. helmikuuta, heidän nuorempi sisarensa Patricia voitti Ranskan juniorimestaruuden. Kaksi päivää myöhemmin suurpujottelussa osat kääntyivät ja Marielle oli ykkönen ennen Christinea, joka jakoi hopeamitalin Yhdysvaltain Jean Saubertin kanssa.
Maailmancupissa Christine Goitschel otti vain yhden osakilpailuvoiton.
Aiheesta muualla

Christine Goitschelin profiili KOK:n sivuilla
Naisten pujottelun olympiavoittajat
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data 
Muut:  IdRef
Glykosaminoglykaani

Glykosaminoglykaani eli vanhemmalta nimeltään mukopolysakkaridi on pitkäketjuinen haarautumaton polysakkaridi. Toistuva yksikkö glykosaminoglykaanissa koostuu heksoosisokerista tai uronihaposta liittyneenä aminosokeriin. Glykosaminoglykaaneja esiintyy lukuisissa kudoksissa ja ne osallistuvat muun muassa veren hyytymisen estämiseen.
Rakenne

Glykosaminoglykaaneissa aminosokerina voi olla joko N-asetyyligalaktosamiini tai N-asetyyliglukosamiini. Uronihappona rakenteessa on iduronihappo tai glukuronihappo, jonka voi korvata galaktoosisokeri. Näistä sokerijohdannaisista muodostuvaan perusketjuun voi liittyä sulfaattiyksiköitä. Glykosaminoglykaanit liittyvät ydinproteiiniin kahdesta galaktoosista ja yhdestä ksyloosimolekyylistä koostuvan trisakkaridin välityksellä. Näin muodostuu proteoglykaani. Proteoglykaanin muodostus tapahtuu proteiinisynteesin jälkeen Golgin laitteessa ja myös sulfaattiryhmien liittäminen tapahtuu samassa soluelimessä. Glykosaminoglykaaneista ainoastaan hyaluronaani ei muodosta proteoglykaaneja.
Glykosaminoglykaanimolekyyleille on tyypillistä, että niillä on suuri negatiivinen sähkövaraus. Tämän vuoksi ne pystyvät sitoutumaan useisiin molekyyleihin kuten kasvutekijöihin ja soluväliaineen ja solukalvon proteiineihin.
| 0 | 1 | 2 | 3 | 4 | 5 |
| --- | --- | --- | --- | --- | --- |
| Nimi | Rakenne | Uronihappo / Sokeri | Aminosokeri | Esiintyy | Muuta  |

| Kondroitiinisulfaatti |  | D-glukuronihappo | N-asetyyligalaktosamiini,  sulfaattiryhmä voi olla liittyneenä nelos- tai kuutoshiileen (N-asetyyliglaktosamiini-4-sulfaatti ja N-asetyyligalaktosamiini-6-sulfaatti)  | rustot, luut, sydänläpät | Yleisin glykosaminoglykaaneista   |

| Dermataanisulfaatti |  | Glukuronihappo, iduronihappo (voi olla myös sulfonoitu) | N-asetyyligalaktosamiini,  sulfaattiryhmä voi olla liittyneenä nelos- tai kuutoshiileen (N-asetyyliglaktosamiini-4-sulfaatti ja N-asetyyligalaktosamiini-6-sulfaatti)  | iho, verisuonet, sydänläpät | Muodostuu kondroitiinisulfaatista epimeraasientsyymin katalysoimana   |

| Kerataanisulfaatti |  | Galaktoosi tai Galaktoosi-6-sulfaatti | N-asetyyliglukosamiini,  sulfaattiryhmä voi olla  liittyneenä kuutoshiileen (N-asetyyliglukosamiini-6-sulfaatti)  | sarveiskalvo, luut, rustot | Ainoa glykosaminoglykaani, joka ei sisällä uronihappoyksikköä   |

| Hepariini |  | Iduronihappo, iduronihappo-2-sulfaatti tai glukuronihappo | N-sulfoglukosamiini-6-sulfaatti | syöttösolujen jyväsrakkulat, maksa, iho | Useita erialisia muunnoksia   |

| Heparaanisulfaatti |  | Iduronihappo, iduronihappo-2-sulfaatti tai glukuronihappo | N--asetyyliglukosamiini, N-asetyyliglukosamiini-6-sulfaatti | solukalvot | Rakenteeltaan hyvin samankaltainen kuin hepariini, mutta vähemmän sulfaattiryhmiä   |

| Hyaluronaani |  | Glukuronihappo | N-asetyyliglukosamiini | synovianeste, lasiainen, soluväliaine | Ei muodosta proteoglykaaneja, hyvin suuri polymeeri |
Mukopolysakkaridoosit

Harvinaisia periytyviä sairauksia, joissa glykosaminoglykaaneja metaboloivat entsyymit eivät toimi riittävästi kutsutaan mukopolysakkaridooseiksi, joita on vähintään neljäätoista eri tyyppiä. Niissä glykosaminoglykaanit kerääntyvät lysosomeihin. Mukopolysakkaridoosit ovat resessiivisesti periytyviä ja periytyvät useimmiten autosomien välityksellä poikkeuksena on niin kutsuttu Hurlerin syndrooma, joka periytyy X-kromosomissa.
Aiheesta muualla

Kuvia tai muita tiedostoja aiheesta Glykosaminoglykaani Wikimedia Commonsissa
| --- | --- |
Pääjoukko:   aldoosi  ketoosi  pyranoosi  furanoosi 
Geometria:   pentoosit  heksoosit  heptoosi  sykloheksaanikonformaatio  anomeeri  mutarotaatio 
Suuri / pieni:   glyseraldehydi  dihydroksiasetoni  erytroosi  treoosi  erytruloosi  sedoheptuloosi 
Pentoosit:   riboosi  arabinoosi  ksyloosi  lyksoosi  ribuloosi  ksyluloosi 
Heksoosit:   glukoosi  galaktoosi  mannoosi  guloosi  idoosi  taloosi  alloosi  altroosi  fruktoosi  sorboosi  tagatoosi  psikoosi  fukoosi  ramnoosi 
Disakkaridit:   sakkaroosi  laktoosi  trehaloosi  maltoosi  sellobioosi 
Polysakkaridit:   glykogeeni  tärkkelys  selluloosa  kitiini  amyloosi  amylopektiini  stakyoosi  inuliini  dekstriini  pullulaani 
Glykosaminoglykaanit:   hepariini  kondroitiinisulfaatti  hyaluronaani  heparaanisulfaatti  dermataanisulfaatti  kerataanisulfaatti 
Aminoglykosidit:   kanamysiini  streptomysiini  tobramysiini  neomysiini  paromomysiini  apramysiini  gentamisiini  netilmysiini  amikasiini
The Golden Age of Rock ’n’ Roll

| ”The Golden Age of Rock ’n’ Roll” Mott the Hoople |
| --- | --- | --- |

Singlen tiedot
 Albumilta: The Hoople
 B-puoli: ”Rest in Peace”
 Julkaistu: 15. maaliskuuta 1974
 Formaatti: 7" single
 Tekijä(t): Ian Hunter
 Tuottaja(t): Mott the Hoople
 Tyylilaji: glam rock
 Kesto: 03.26
 Levy-yhtiö: CBS, Columbia
Mott the Hooplen muut singlet
| ”Roll Away the Stone” 1973 | ”The Golden Age of Rock ’n’ Roll” 1974 | ”Foxy, Foxy” 1974 |
The Golden Age of Rock ’n’ Roll on brittiläisen Mott the Hoople -yhtyeen vuonna 1974 julkaistu musiikkikappale albumilta The Hoople. Kappaleen kirjoitti Ian Hunter.
”The Golden Age of Rock ’n’ Roll” julkaistiin myös singlenä, jolloin se nousi Britannian singlelistan sijalle 16. Yhdysvalloissa kappale ylsi sijalle 96 ja oli siellä yksi yhtyeen kolmesta sadan joukkoon nousseesta singlestä. Kanadassa sijoitus oli 64. Hunter itse piti kappaletta keskinkertaisena eikä olisi halunnut julkaista sitä singlenä lainkaan. Kappaleesta myös kuvattiin Richard Weaverin ohjaama promovideo.
Konserteissa yhtyeellä oli tapana soittaa kappaleen alussa lyhyt pätkä Don McLeanin kappaletta ”American Pie”. Kappaleen sävellaji transponoitiin E:stä F:ään. Def Leppard julkaisi kappaleesta oman versionsa vuoden 2006 albumillaan Yeah!.
Singlen B-puolella julkaistiin albumilta pois jätetty rauhallinen ”Rest in Peace”. Kappaleen tekemiseen osallistuivat Hunterin lisäksi Pete Overend Watts ja Dale Griffin. Wattsin mukaan kappale oli liian ”kirkkomainen” albumilla julkaistavaksi.
Aiheesta muualla

Kappaleen sanoitukset (Hunter-mott.com)
Glyoksyylihappo

| Glyoksyylihappo |
| --- | --- |


Tunnisteet
IUPAC-nimi:  Oksoetaanihappo
CAS-numero:  298-12-4
PubChem CID:  760
SMILES:  C(=O)C(=O)O
Ominaisuudet
Molekyylikaava:  C2H2O3
Moolimassa:  74,036 g/mol
Sulamispiste:  98 °C
Glyoksyylihappo eli oksoetikkahappo (C2H2O3) on karboksyylihappoihin kuuluva yhdiste. Se sisältää karbonyyliryhmän lisäksi myös aldehydin funktionaalisen ryhmän. Glyoksyylihappoa käytetään orgaanisen kemian synteeseissä.
Esiintyminen luonnossa ja ominaisuudet

Glyoksyylihappoa esiintyy raparperissa ja eräissä raaoissa hedelmissä ja marjoissa kuten greipissä ja karviaisissa ja monien kasvien lehdissä. Se on keskeisessä osassa niin kutsutussa glyoksyylihappokierrossa.
Kiteisenä ja liuoksessa glyoksyylihappo esiintyy monohydraattina tai dimeerinä. Yhdiste liukenee hyvin veteen, mutta vain huonosti orgaanisiin liuottimiin. Kuumennettaessa yhdiste disproportioituu glykoli- ja oksaalihapoiksi. Glyoksyylihappo reagoi aldehydeille ja karboksyylihapoille tyypillisesti. Tämän lisäksi se muodostaa useita kondensaatiotuotteita muun muassa urean kanssa muodostuu allantoiinia. Glyoksyylihappo muodostaa kompleksiyhdisteitä eräiden metalli-ionien kanssa.
Valmistus ja käyttö

Glyoksyylihappoa voidaan valmistaa hydrolysoimalla dibromi- tai dikloorietikkahappoa tai kloraalia. Yhdistettä voidaan valmistaa myös hapettamalla glykolihappoa hapen avulla tai glyoksaalia typpihapon avulla, oksaalihapon elektrolyyttisellä pelkistyksellä tai maleiinihapon otsonolyysillä.
Glyoksyylihappoa käytetään pääasiassa orgaanisessa synteesissä valmistettaessa muita yhdisteitä. Glyoksyylihappo reagoi guajakolin kanssa muodostaen mantelihappojohdannaisen, jonka dekarboksyloivalla hapetuksella muodostuu vanilliinia. Lisäksi yhdisteestä valmistetaan muun muassa lääkeaineita ja hyönteismyrkkyjä.
Aiheesta muualla

Human Metabolome Database (HMDB): Glyoxylic acid (englanniksi)
Kyoto Encyclopedia of Genes and Genomes (KEGG): Glyoxylic acid (englanniksi)
ChemBlink: Glyoxylic acid (englanniksi)
Menahem Golan

| Menahem Golan |
| --- | --- |

Henkilötiedot
Syntynyt: 31. toukokuuta 1929 Tiberias, Israel (silloinen Palestiina)
Kuollut: 8. elokuuta 2014 (85 vuotta) Israel
Kansalaisuus:   Israel
Ammatti:  elokuvatuottaja
Menahem Golan (31. toukokuuta 1929 Tiberias, Israel (silloinen Palestiina) – 8. elokuuta 2014 Israel) oli israelilainen elokuvatuottaja. Hänen alkuperäinen sukunimensä oli Globus, jonka hän vaihtoi Israelin vallattua Golanin kukkulat.
Vuonna 1979 Golan hankki yhdessä serkkunsa Yoram Globusin kanssa omistukseensa talousvaikeuksissa olleen Cannon Groupin, josta tuli Hollywoodin merkittävimpiä itsenäisiä elokuvatuotantoyhtiöitä. Golan myös ohjasi joitain Cannonin tuottamia elokuvia. Golanin ja Globusin yhteistyö päättyi 1989 ja Golan perusti 21st Century -tuotantoyhtiön, joka erikoistui myöhemmin tuottamaan elokuvia suoraan videolevitykseen.
Aiheesta muualla

Menahem Golan Internet Movie Databasessa. (englanniksi)
Menahem Golan Elonetissä.
Menahem Golanin muistokirjoitus Helsingin Sanomissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Tšekki  Korea  Alankomaat  Puola 
Tieteilijät:  CiNii 
Taiteenala:  Photographers' Identities 
Henkilöt:  Deutsche Biographie  Elonet 
Muut:  SNAC  IdRef
Gnevnyi-luokka

| Gnevnyi-luokka |
| --- | --- |


Tekniset tiedot
Uppouma:  1 612 t (standardi) 2 039 t (kuormattu)
Pituus:  112,8 m (kokonaispituus)
Leveys:  10,2 m
Syväys:  4,8 m
Koneteho:  50 500 shp
Nopeus:  38,33 solmua
Miehistöä:  197 (rauha) 236 (sota)
Aseistus
Meritorjunta:  4 x 130 mm/L50 B-13 -tykkiä 6 x 533 mm 53-38 -torpedoputkea kolmiputkisina 39-Yu -asennuksina 60 x KB-3 miinaa tai 65 x M/1926 miinaa tai 95 x M/1912 miinaa 2 x syvyyspommikiskoa, joihin 10 kpl BB-1 tai 15 kpl BM-1 syvyyspommia
Ilmatorjunta:  2 x 76 mm/L55 34-K -ilmatorjuntatykkiä 2 x 45 mm/L46 21-K -ilmatorjuntatykkiä 2 x 12,7 mm DShK tai DK -konekivääriä
Gnevnyi-luokka (projekti 7) oli Neuvostoliiton laivaston hävittäjäluokka.
Suunnittelu

Piirustukset laadittiin Italian avustamana ottaen kuitenkin huomioon laivaston tarpeet. Alukset muistuttivat ulkoisesti Italian Kreikalle ja Turkille toimittamia. Alukset olivat kuitenkin rakenteellisesti heikkoja ja niiden merikelpoisuus oli huono. Alkusarjan aluksilla oli lisäksi pahoja voimansiirto-ongelmia. Paranneltu versio tunnetaan nimellä projekti 7U.
Gondin kieli

| Gondi |
| --- | --- |
 Gondin puhuma-alue
Oma nimi:  𑵶𑶓𑶕𑶂𑶌 (𑵲𑶔𑵢𑵳𑶔𑵵𑶍) 𑴎𑴽𑵀𑴘𑴳 (𑴍𑴿𑴂𑴛𑴿𑴧𑴴) గోండీ (ఖౌఇతౌలు) गोंडी (खौइ़तौल़ु)
Tiedot
Alue:  Intia (Maharashtra, Madhya Pradesh, Chhattisgarh, Telangana, Odisha)
Puhujia:  n. 2 980 000
Kirjaimisto:  gunjala Gondi Lipi gondilainen kirjaimisto devanagari, telugulainen kirjaimisto
Kielitieteellinen luokitus
Kielikunta:  dravidakielet
Kieliryhmä:  gondikielet
Kielikoodit
ISO 639-2:  gon
ISO 639-3:  gon
 Ohje 
Gondin kieli on Intian Madhya Pradeshin, Maharashtran, Orissan ja Andhra Pradeshin osavaltioissa historiallisella Gondwanan alueella asuvien gondien puhuma dravidakieli. Sen puhujia on noin 2,4 miljoonaa.
Gondi kuuluu dravidakielten etelä-keskiryhmään. Se jakautuu useisiin murteisiin, jotka eivät aina ole toistensa puhujien ymmärrettävissä. Kieli toimii yhteisön suullisen kanssakäymisen välineenä. Osa gondeista puhuu myös hindiä tai urdua.
Matthew Goniwe

Matthew Goniwe (s. 1947 Cradock, Itä-Kap – 27. kesäkuuta 1985) oli eteläafrikkalainen opettaja ja ihmisoikeusaktivisti, jonka Etelä-Afrikan turvallisuuspoliisi murhasi ”Cradockin nelikön” jäsenenä vuonna 1985. Vuonna 2003 Etelä-Afrikan valtio myönsi Matthew Goniwelle hopeisen Luthulin kunniamerkin tämän omistautumisesta vapaalle, oikeudenmukaiselle ja demokraattiselle Etelä-Afrikalle.
Goniwe opiskeli Fort Haren yliopistossa opettajaksi ja työskenteli Sam Xhallien koulussa matematiikan ja tieteiden opettajana. Hän vaikutti myös pienessä maanalaisessa järjestössä People’s Front for the Liberation of South Africa (PFULSA). Vuonna 1976 hänet pidätettiin poliittisesta toiminnasta yhdessä kuuden muun ryhmän aktivistin kanssa, joihin kuului Dumisa Ntsebeza. Viisi ryhmän jäsentä, mukaan lukien Matthew Goniwe, tuomittiin pitkiin vankeusrangaistuksiin vain joitakin päiviä ennen Transkein bantustanin muodollista itsenäistymistä.
Vapauduttuaan vankilasta Goniwe palasi opettajaksi Graaff-Reinetin kaupunkiin ja opiskeli bachelor-tutkinnon University of South Africassa. Vuonna 1983 Goniwe nousi Cradockin korkeita vuokria vastustaneiden mielenosoitusten johtajaksi. Etelä-Afrikan opetusministeriö yritti poliittisen painostuksen vuoksi siirtää hänet takaisin Graaff-Reinetiin, mutta tämä johti opettajien ja oppilaiden 15 kuukautta kestäneen kouluboikottiin.
27. kesäkuuta 1985 turvallisuuspoliisi kaappasi Matthew Goniwen ja muut Cradockin nelikön jäsenet heidän palatessaan Cradockiin Port Elizabethissa pidetystä kokouksesta. Nelikkö kuljetettiin Olifantshoekin solaan ja edelleen Port Elizabethiin, missä heidät pahoinpideltiin ja murhattiin. Turvallisuuspoliisi poltti ruumiit ja niiden kuljetukseen käytetyn auton. Seitsemän poliisia (Eric Alexander Taylor, Gerhardus Johannes Lotz, Nicholas Janse van Rensburg, Harold Snyman, Johan Martin van Zyl, Hermanus Barend du Plessis ja Eugene de Kock) anoivat Totuuskomissiolta armahdusta murhasta vuonna 1998.
Gonzalo

Gonzalo oli sobrarben ja Ribagorzan kreivi vuosina 1035–1043/5. Hän sai maat perintönä isältään Sancho III Suurelta tämän jakaessa valtakuntansa neljän poikansa kesken. Gonzalon salamurhan jälkeen Aragonian Ramiro I liitti tämän maat omiinsa.
Glykoproteiini

Kahdeksan yleisintä glykoproteiinien monosakkaridia 
Glukoosi, galaktoosi, ksyloosi, N-asetyyliglukosamiini, N-asetyyligalaktosamiini, fukoosi, N-asetyylineuramiinihappo ja mannoosi.
Glykoproteiini on proteiini, johon on liittynyt hiilihydraattiryhmä tai -ryhmiä. Proteiiniin liittyneitä hiilihydraatteja kutsutaan glykaaneiksi. Glykoproteiinit kuuluvat proteoglykaanien ja glykolipidien ohella glykokonjugaatteihin.
Glykoproteiinien esiintyminen

Glykoproteiineja esiintyy suurimmalla osalla organismeista, bakteereista ihmiseen. Myös monet virukset sisältävät glykoproteiineja. Monet sekalaisia tehtäviä suorittavat proteiinit ovat glykosyloituneita. Esimerkiksi tietyt hormonit, jotkut veriryhmätekijät ja melkein kaikki plasman proteiinit albumiinia lukuun ottamatta ovat glykoproteiineja. Solukalvolla kalvon glykoproteiinien hiilihydraattiketjut muodostavat solun uloimman osan eli glykokalyksin. Solukalvon glykoproteiinin tarkoituksena on tunnistaa soluun saapuvia komponentteja ja samalla suojata solua. Hiilihydraatin osuus glykoproteiinin massasta vaihtelee 1–85 %.
Glykoproteiinien tehtäviä

Rakenteelliset molekyylit
Solukalvossa tai -seinämässä
Kollageeni, elastiini
Fibriinit
Luukudoksen soluväliaineessa
Liukuaineet ja suojaavat tekijät
Musiinit
Limaeritteet
Kuljetusmolekyylit
Vitamiineille
Lipideille eli rasva-aineille
Kivennäis- ja hivenaineille
Immunologiset molekyylit
Immunoglobuliinit eli vasta-aineet
Kudosyhteensopivuustekijät
Komplementti
Interferonit
Hormonit
Koriongonadotropiini
Tyreotropiini
Entsyymit
Proteaasit
Nukleaasit
Glykosidaasit
Hydrolaasit
Hyytymistekijät
Solun kiinnittyminen ja tunnistuskohdat
Solu-solu
Virus-solu
Bakteeri-solu
Hormonireseptorit
Antarktisten kalojen jäätymistä estävät molekyylit
AFGP:t
Lektiinit
Konkanavaliini A
Hemagglutiniinit
Selektiinit
Glykaanin rakenne

Hiilihydraattiketjut kiinnittyvät proteiiniin O- tai N-glykosidisilla sidoksilla. Glykoproteiinit voidaan jakaa neljään pääluokkaan polypeptidiketjun ja glykaanin välisen sidoksen perusteella:
Glykoproteiinit, joissa seriini- tai treoniiniaminohappotähteen hydroksyyliryhmä muodostaa O-glykosidisidoksen N-asetyyligalaktosamiinin kanssa.
Proteoglykaanit, joissa esiintyy seriinin ja ksyloosin välinen O-glykosidisidos.
Kollageenit, joissa esiintyy hydroksilysiinin ja galaktoosin välinen O-glykosidisidos.
Glykoproteiinit, joissa asparagiinin amidiryhmä muodostaa N-glykosidisidoksen N-asetyyliglukosamiinin kanssa. Luokkien 1-3 hiilihydraattiosia kutsutaan O-glykaaneiksi ja luokan 4 N-glykaaneiksi.
Joissakin glykoproteiineissa on sekä O- että N-glykosidisidoksilla kiinnittyneitä glykaaneita. Yhdessä glykoproteiinissa voi olla kiinnittyneenä yhdestä useisiin kymmeniin hiilihydraattiosaa, joiden pituus voi vaihdella muutamasta monosakkariditähteestä paljon laajempiin. Yleisimmät glykaaneissa esiintyvät monosakkaridit ovat glukoosi, galaktoosi, ksyloosi, N-asetyyliglukosamiini, N-asetyyligalaktosamiini, fukoosi, N-asetyylineuramiinihappo ja mannoosi. Galaktoosi, glukoosi ja mannoosi ovat heksooseja, N-asetyylineuramiinihappo on tyypiltään siaalihappo ja sitä tavataan usein glykaaniketjun hännässä, fukoosi on deoksiheksoosi, N-asetyyliglukosamiini ja N-asetyyligalaktosamiini ovat aminoheksooseja.
Aiheesta muualla

Wikimedia Commonsissa on kuvia tai muita tiedostoja aiheesta .
N-glykaanien esiasteen biosynteesin vaiheita. (Tummat neliöt ovat N-asetyyliglukosamiineja, valkoiset ympyrät mannooseja ja tummat kolmiot glukooseja.)
O-glykaanin 3- ja 4-alatyypin muodostuminen. (Valkoiset neliöt ovat N-asetyyligalaktosamiineja, tummat ympyrät galaktooseja, tummat neliöt N-asetyyliglukosamiineja, hännässä oleva tumma ruutu on N-asetyylineuramiinihappo eli sialihappo ja valkoinen kolmio on fukoosi.)
Mariví González

| Mitalit> Maa:   Espanja.Naisten maahockey. Olympialaiset  | Mitalit> Maa:   Espanja.Naisten maahockey. Olympialaiset  | Mitalit> Maa:   Espanja.Naisten maahockey. Olympialaiset  | Maa:   Espanja> Naisten maahockey. |
| --- | --- | --- | --- |
|  Kultaa | Barcelona 1992 |  |  |
María Victoria "Mariví" González Laguillo (s. 1961 México, Meksiko) on espanjalainen maahockeypelaaja ja olympiavoittaja. Hän pelasi Espanjan olympiakultaa voittaneessa maajoukkueessa Barcelonassa 1992. Hän pelasi myös Atlantan olympialaisissa 1996, missä Espanja jäi kahdeksan joukkueen turnauksessa viimeiseksi.